
Miembro y no miembro di SIMAR to kere cu 

ARMANDO RUDY LAMPE NO POR KEDA 
MAS COMO MINISTER Dl ENSEÑANZA 



UN grupo considerable di 
maestro y miembro di SIMAR 
a acudi ayera tardi n’e reunion 
na Compleho Deportivo Frans 
Figaroa. Despues di tende di 
e disaster cu Minister Rudy 
Lampe a haci, cu constante- 
mente mester wordo coregi p’e 
propio Prome Minister, esnan 
presente a conclui cu Armando 
Rudy Lampe no ta goza mas 
di nan confianza y como tal, 
a pidi pa su retiro y laga Go- 
bierno mes of su partido RED 
apunta un otro persona, sigur 
mas califica, prome cu sigui 
haci daño na nos enseñanza. 

Dia Internacional di Museo 2020 

Museo pa Igualdad, Diversidad y Inclusion 



FOR DI 1977, museonan rond mundo ta 
celebra Dia Intemacional di Museo riba 
of rond di e fecha di 18 di mei. E aña aki 
e situacion ta diferente. 

Hopi museo ta cera of parcialmente habri 
pa publico dor di e pandemia di Covid 
19. E corona crisis ta haci cu bida diario 
a cambia drastico y cu mundo henter 
tin reto pa desaroya formanan nobo di 
ñmciona y anda cu otro. 

International Council of Museums 
(ICOM) ta fiha un tema pa cada Dia 
Internacional di Museo. E aña aki e tema 
ta: ‘Museo pa Igualdad, Diversidad y 
Inclusion’. 

Banda di educa y informa publico, 
museonan tin un rol importante pa yuda 
promove y desaroya comprendimento, 
cooperacion y paz den comunidad. 

Un ehempel con Museo Arqueologico 
Nacional Amba ( MANA )a traha riba 
esaki t’e exposicion temporario “Rancho” 
na ocasion di su apertura na 2009. 

E exposicion a wordo traha cu e becindario 
cu a promove comprendimento, 
cooperacion y tambe orguyo bou 
habitantenan. 

Den e era actual tecnologia a bira mas 
importante pa trece informacion na 
publico. 


Sinembargo e crisis di Covid-19 a haci 
mas bisto e inigualdad cu tin entre esun 
cu tin aceso na Internet y esun cu no tin. 
Tambe e diferencia den recurso entre 
esnan cu y sin trabou a manisfesta su 
mes. 

Educacion formal digital na Amba ta 
wordo promovi, pero tin scolnan y 
participantenan cu no ta dispone di ekipo 
y/o conocimento pa por haci uzo di e 
tecnologia existente. 

E realidad nobo ta trece reto pa museonan 
pa busca otro formula pa ofrece 
actividadnan recreacional y educacional 
na publico. Teniendo cuenta cu esaki, 
MANA ta trahando entre otro riba 
colaboracion cu otro museonan local, lo 
trata pa alcansa esnan cu no ta dispone 
di internet y alabez ofrece programa y 
actividadnan on l i n e. 

Di e forma aki ta inclui mas gmpo di 
comunidad. 

MANA ta felicita tur museo y nan 
personal na Amba y rond mundo riba 
nos Dia Internacional di Museo. Nos 
ta realisa cu e situacion actual tin su 
posibilidadnan y nos ta confia cu hunto lo 
supera e retonan actual. Speransa ta duna 
bida y union ta haci forsa. 

Despues di a yama 8 Polis, kende tambe tabata suspendi, a cuminsa traha atrobe mientras 


Clarisca Velasquez si a sigui suspendi, 
a dicidi di cuminsa un caso hudicial 


AYERA atardi abogado mr. De- 
siree Croes hunto cu su cliente, e 
agente policial, Clarisca Velasquez 
a presenta na Corte, unda a entama 
pa cuminsa un caso, unda ta pidi pa 
suspende e prohibicion p’e por dren- 
ta facilidadnan policial. 

Siendo 8 miembro di e team di Po- 
lis cu tabata e anochi ey hunto den 
un villa na Alto Vista, y nan tur 
hunto cu Clarisca Velasquez a keda 
suspendi. Hasta a suspende algun 
Polis,, kendenan no tabata ni pre- 
sente. 

Despues cu siman pasa, Clarisca 
Velasquez a ser interroga pa casi 
un dia, unda nan no tabata kier pa 
su abogado tabata presente duran- 
te esaki. 


Clarisca Velasquez a keda suspen- 
di, pasobra el a “meld ziek”. Abo- 
gado mr. Desiree Croes a bisa cu ya 
e no tin confianza mas den Mando 
Policial, pasobra a nenga presencia 
di e abogado di Velasquez y pesey a 
dicidi di cana e caminda di Corte pa 
laga Huez dicidi. 

Ki dia e caso aki lo wordo trata, no 
ta conoci. Ta keda na disponibili- 
dad di Huez. Sigur lo bira un caso 
interesante. Pasobra te awe nin- 
gun hende por bisa pakico algun 
alto funcionario di Polis a “kibra pa 
drenta” den e villa, unda Clarisca 
Velasquez tabata hospedando. Aki 
si tabatin violacion di ley, pero e 3 
funcionarionan aki si ta sigui cana 
liber. 



Lo ta interesante pa sa kico tabata 
e motibonan, cu mester a kibra y 
drenta su facilidad pa kita su arma 
y suspende di su trabao. 


Tin 44 paciente na Colombia ta cla 
y ta ancioso pa regresa nan isla 


DEN un entrevista cu sra.Solange Chong, Relacioni- 
sta Publico di AZV el a di duna di conoce cu dialuna 
mainta nan a haya informacion for di Colombia cu tin 
44 paciente cla pa regresa Aruba. 

Na inicio di Coronavirus, AZV mester evalua cua paci- 
ente por a regresa y cua no. E1 a sigui bisa cu debi cu 
frontera ta cera no ta facil pa trece un charter for di 
Colombia. 

AZV ta bezig cu un otro charter pa trece tur e 44 paci- 
entenan aki bek. A usa dos charter na comienso y du- 
rante di e Coronavirus pa por a trece Arubianonan bek 
cu tabata na Colombia. 

Segun Solange Chong, ta papiando n’e momentonan 
aki cu un otro compania di aviacion pa charter si nan 
ta dispuesto pa haci e trabao aki. 


Algo cu normalmente ta ta dura 3 ora pa 3 dia awor 
debi na e situacion ta dura 1 pa 2 siman. 

Proceduranan cu actualmente mester tene cuenta cu ne 
ta p.e. cu Gobierno Colombiano mester duna aprobacion. 
AZV ta pidi e famianan un poco pasenshi pa por haya 
tur hende hunto, teniendo na cuenta cu tin paciente cu 
mester bay di un ciudad pa otro. Esaki t’e parti logistico 
interno aya na Colombia cu tambe mester wordo regla. 

Den un situacion normal cos lo por bay mas liher, pero 
awor mester controla pa mira cu tur documento ta na 
ordo y pa tur cos cana bon. Sra..Chong a termina bisan- 
do cu nan spera cu dentro di poco e charter aki por yega 
Aruba cu e 44 personanan. 

Maneho di Minister di Husticia 

Na momento di candela bomberonan 
tin cu start auto usando 'Pif Paf' 

Di acuerdo cu Parlamentario Arthur Dowers 



MAS cu dos aña den e posicion di Minister di Husticia, pero ainda 
Andin Bikker no por haci algo pa mustra su vision cu semper el a 
soña di tin y tur cos cu el a priminti pueblo cu e lo bay haci asina cu 
e huramente como Minister. 

Arthur Dowers, miembro di fraccion di AVP ta mustra cu e unico 
excusa cu Minister Bikker tin pa su fracaso, ta di bisa cu ta un 
‘herencia’ el a haya caminda e no por regla nada aworaki. 

“Andin Bikker ta bay cumpli tres aña como Minister di Husticia, 
pero ainda nada di un maneho nobo y diferente. 

Minister Bikker continuamente ta bisa cu e ta haci tur cos fragmatico, 
cu e tin solucion pa tur cos y cu e lo no bay inventa ningun wiel, pa 
motibo cu tur problema caba tin solucion. 

E Minister aki tin tres aña caba den gobernacion y di tur problema cu 
el a crea cu su maneho, e no a haya solucion p’esakinan. 

Si tene cuenta cu e Minister aki ta bin pafo y papia di un herencia 
di brandweer, ta bon pa mi persona recorde un rato cu tempo cu mi 
persona a bira Minister di Husticia, nunca mi a usa e excuus di a 
hereda algo di e maneho anterior, segun Arthur Dowers. 

“Den e prome siman despues di huramenta como Minister di Husticia, 
mi a haya un sindicato di trahadonan di Cuerpo di Bombero dilanti 
porta di mi oficina, masha rabia y protestando cu tur e añanan cu 
MEP tabata gobemando, nunca a percura pa brandweer haya ningun 
material, ningun auto nobo of mehoracion di salario. 

Gobierno di AVP a traha hopi duro e tempo aya y e herencia cu nos 
a laga pa Andin Bikker tabata cu nos a percura pa despues cu pais 
Aruba ta existi 25 aña, pa brandweer tin 24 auto nobo, pero nunca 
Bikker a papia di e herencia ey. 

Sinembargo for di dia cu Bikker a sinta como Minister, el a descuida 
tur cos di brandweer y no a presenta ningun maneho di mantencion 
di material di brandweer y awe nos por a compronde cu ta cu Pif Paf 
tin cu cende autonan di brandweer, loke sin duda ta un berguensa 
grandi. 



Nunca Bikker a bin dilanti y bisa cu Gobiemo di AVP a drecha e 
‘rechtspositie’ di brandweerlieden pa di e forma ey e no tabatin e 
dolor di cabes ey mas, tampoco el a bisa cu el a hereda na brandweer 
cu tur e autonan a wordo ‘refurbished’ cu ta otro dolor di cabes cu el 
a scapa di dje. 

Pero ora cu Bikker bin como Minister arogante, cu bo sa tur cos tur 
cos mihor cu tur hende, anto e ta sinta como Minister casi tres aña 
largo y awor cu palo ta hala cune, Bikker ta pidi pasenshi pa motibo 
cu su prioridad tabata di percura pa bin c’un helicopter. 

Un helicopter cu ta costa e pueblo aki 2.5 miyon florin pa aña, pues 
esaki ta nifica cu e lo costa en total 10 miyon florin, anto e ora Bikker 
tin cu puntra su mes cuanto material e por a cumpra pa Cuerpo di 
Bombero cu e suma di placa aki. 

Pa colmo un helicopter cu ta djis bula 2 bes pa dia 15 minuut y 
pa colmo Minister Bikker a bira pone e helicopter aki den kazerne 
di Brandweer, pues no solamente cu Bikker no a haci nada pa 
brandweer, awor nan a haya un bofta den cara tambe ora cu a pone e 
aparato aki den hangar di brandweer. 

Loke ta ainda mas tristo t’e hecho cu ta un compania priva a staciona 
su helicopter riba tereno di Gobiemo, caminda Gobierno den nomber 
di pueblo ta pagando aki pa un helicopter cu no ta ni di pueblo ni di 
Gobierno. Tur hende por imagina nan mes e nivel di sinberguensura 
cu tin den e caso aki ya cu ora cu a scucha e expresion di ‘seal the 
deal’ tin cu punta ta kende ta doño di e helicopter y ken su interes 
ta wordo sirbi na momento cu ta paga servicio di seguridad di pais 
Amba, pa cuida un cos cu no ta di nos. 

E cos aki ta hopi fishy y Minister di Husticia, mr.Andin Bikker tin 
cu duna cuenta ta di con e ta protegiendo y ta gastando tanto placa 
asina den un producto cu no ta cumbini pueblo den nada, pero na 
momento cu tin un candela grandi den e pais aki, ta core riesgo cu 
mester core bay cumpa Pif Paf na chines pa drenta bou auto y spuit 
p’e por start p’e ora bay paga un candela. Un cos nunca antes bisto 
y ta un berguensa grandi y Minister di Husticia mester duna cuenta 
di loke ta pasando y nunca por sali bisa cu mester tin pasenshi,” 
Parlamentario Arthur Dowers a duna di conoce. 

Parlamentario Arthur Dowers 

MEP a duna Minister Rudy Lampe 
autorisacion pa kibra enseñansa for di otro 


PARA dilanti di edificio di EPI, miembro di fraccion di AVP, drs. 
mr. Arthur Dowers a mustra dialuna mainta, cu e partido mas grandi 
den e coalicion MEPPORRED, esta partido MEP, a duna Minister 
Rudy Lampe bendicion p’e kibra enseñansa publico. 

Un decision cu despues lo laga pueblo desampara caminda e grupo 
di menos recurso, esnan cu menos oportunidad pa drenta enseñansa 
priva, nan keda pa nan cuenta. 

“Nos a bisa caba algun tempo atras cu Minister Rudy Lampe a bisa 
cu e ta bay pone e HAVO publico bou maneho di un stichting, cual 
vision ya caba partido MEP a doblega p’e sugerencia aki y awor e 
kier hinca EPI, cu ta un scol publico bou di un otro stichting. 

Tambe Minister Lampe a dicidi cu na San Nicolas, Abraham de 
Veer School cu ta un scol publico, cu ta bayendo hopi bon mes n’e 
momentonan aki, un scol cu a wordo drecha bou gobemacion di 
AVP, el a dicidi cu e scol aki tambe e ta bay pone bou di un stichting. 
Un stichting cu segun informacion cu nos tin dos scol caminda 
practicamente no tin mucha mas ta bay, pa salba e stichting aki 
Minister Rudy Lampe ta coy propiedad publico bay pone bou di e 
stichting aki, sin cu el a haya autorisacion di pueblo pa haci esaki, ya 
cu Parlamento ta representantenan di pueblo. 

Awor ta sali na cla cu partido MEP lo a duna aprobacion na Minister 
Lampe p’e ehecuta su maneho manera cu e ta haya ta bon pero 
Lampe tin cu corda si cu partido AVP, cu t’e partido mas grandi na 
Amba, no ta di acuerdo cu loke e ta haciendo y nos ta sigur cu hopi 
hende no ta di acuerdo cu loke e ta haciendo. 

Segun investigacionnan haci, Arthur Dowers a sigui bisa, ta mustra 
cu Minister Rudy Lampe na momento cu e mester a percura p’e 
muchanan haya educacion y formacion na momento cu a presenta 
e corona vims, el a dicidi di bay scondi tras di su lessenaar hunto 
cu algun hende, pa haci y deshaci manera cu nan ta haya ta bon cu 
enseñansa y kibra tur loke ta enseñansa publico na Amba, lagando 
posibilidad pa hopi mucha sin posibilidad pa haya enseñansa aki na 
Amba. 

Nan mes a haci un investigacion, concluyendo cu ultimo dos luna 
ta solamente 49% di muchanan na Amba so a haya formacion y 
educacion y 51% no a haya educacion. 

“Mi ta puntra mi mes e ora kico ta Lampe su tarea como Minister 
di Enseñansa, ya cu su persona t’e prome yama pa percura cu den 
cuadro di leerplicht, pa garantisa cu muchanan ta haya formacion y 
educacion, tambe durante di corona vims. 

Sinembargo Lampe a scoge pa bay scondi scondi bay purba con pa 
kibra henter un sistema di enseñansa cu pa añanan largo ta bayendo 
bon y caminda claro cu tin cosnan pa mehora, pero loke Minister 
Lampe ta haciendo actualmente, ta un escandalo di marca mayor p’e 
pais aki. 



Loke ainda ta mas tristo t’e hecho cu e partido mas grandi den e 
Gobiemo di coalicon, gewoon a dobla rabo y ta acepta cu despues 
cu Parlamento a aproba un mocion cu ta exigi di e Minister p’e keda 
cu su tenglanan for di enseñansa publico, awor ta bira acepta cu 
Minister Lamper por haci e cos aki. 

Nos a papia den Parlamento cu e Minister aki siman cu a pasa, pero 
den un reunion di comision caminda nada ta publico, pues den cierto 
sentido un reunion secreto y caminda ningun hende mag bin dilanti 
y papia loke a wordo dicidi den e reunion aki. 

Sinemargo dos cu tin cosnan cu tog lo bay sali den publicidad, mi 
ta kere ta mi deber di bisa pueblo cu den e reunion di comision aki, 
miembronan di fraccion di MEP a duna Minister Rudy Lampe green 
light p’e sigui haci e bagamunderianan cu el a bin ta cometiendo 
contra di enseñansa aki na Amba. 

Mi por ta full di acuerdo cu e Minister pa drecha un scol manera 
EPI, pero nos no ta di acuerdo cu ta hisa benta bou di un stichting 
existente y ni tin e decencia di bisa: ‘Shonnan otro aña boso lo ta 
tanto dia na cas, lo haya lesnan on line y ta locura e cosnan aki ta. 
Con bo por duna mucha y hobennan un vak manera timmeren y tur 
aspecto di esaki, on line? 

Formacion y educacion, binimento hunto di hendenan na un scol, 
tin un balor agrega cu solamente subi on line pa haya educacionn 
y si kier brinda cursonan on line, nos ta 100% di acuerdo, pero ta 
inaceptabel cu ta kibra un sistema di enseñansa cu ta funcionando sin 
cu e Minister tin un motibo argumenta, ya cu e scolnan aki tey caba 
y mi por compronde su e scolnan aki no ta existi, por a duna curso 
on line, pero e scolnan tey. 

Si bo kier duna les merdia of anochi por biba cu esey, pero no bin 
di e forma aki bin kibra henter un sistema di educacion, caminda tur 
hende lo bin scol un bes pa siman pa despues haci tur cos on line, pa 
motibo cu Rudy Lampe kier. 

E cos aki ta un locura, un locura cu tin cu bay stop y mi ta haci un 
apelacion pa tur esnan cu tin enseñansa na pecho, esta pueblo den su 
totalidad y sigur maestronan, pa hunto para e locura aki di Minister 
Rudy Lampe,” Parlamentario Arthur Dowers a duna di conoce. 

Dos persona herida den accidente na Morgenster, 
homber cu golpi serio na cabes no kier a bay Hospital 





-Mainta 

#1 Online 


PARTICIPACIONIMPORTANTE 


En conexion Dia di Ascension diahuebs awor 
Normalmente no tin corant, pero AWEMainta siendo un 
corant digital. Si tin corant diahuebs awor. 

Esey nifica cu nos lo traha diarazon p’e AWEMainta 
digital ta den bo inbox of riba Facebook y Website for 
di diahuebs madruga. 

Consecuentemente diabierne AWEMainta lo no tin su 
versión digital diabierne mainta, pasobra nos no ta traha 
Dia di Ascension. 

Pero semper como fiel siguidor di AWEMainta, bo por 
bay cada momento riba nos Facebook of Website y haya 
tur noticia lesa, masha importante share esaki cu bo 
amigonan. 

Gerencia di AWEMainta 



DIADOMINGO anochi den careda di 9’or, 
Polis di Trafico a bay poco mas pabou di 
Hooiberg Store, unda un accidente a sosode. 
Na yegada Polis a topa cu un Jeep Wrangler 
pega di un cura di cas y cu basta sla dilan- 
ti. E chauffeur a tuma un bocht grandi y ta 
bay dal contra pilar di un cura di cas. 

Den e auto tabata e chauffeur y su yui muhe. 
E agente di trafico a constata cu ambos ta 
herida y a pidi Ambulance. Por a mira cu e 
cabayero a haya un golpi serio na su cabes 
banda robes, pero e tabata riba pia papiando 
cu e Polis. 

Polis a constata cu e chauffeur ta bou infiu- 
encia, pero debi na Covid-19 no por test e 
personanan aki pa nan mesun seguridad. 
Solamente constata manera nos a bisa an- 
teriormente. 

E accidente a sosode na Morgenster, pero 
segun e chauffeur t’eybanda mes e ta biba 
y ta cas e ta bayendo. Pero, esaki no tabata 
cuadra, debi cu e chauffeur ta biba na San- 
ta Cruz y e pensando cu e ta cerca di Santa 
Cruz unda e ta biba. Pues el a bruha comple- 
tamente. 

Dos ambulance a presenta y a atende cu am- 
bos persona. E dama a bay Hospital, pero e 
cabayero no kier a bay Hospital apesar di e 
sla serio cu el a ricibi na su cabes. 

E lo a keda di bay mas despues. Takelwagen 
lo mester a presenta pa bay cu e Jeep segun 
nos a compronde. 

DEA ta muda pa John F. Kennedy Education Center 


NA luna di maart, 
diferente departa- 
mento encarga cu 
enseñansa na Aruba 
a cuminsa muda pa 
John F. Kennedy 
Education Center. 
E situacion di crisis 
sinembargo a causa 
un retraso den esa- 
ki. 

P’e motibo aki De- 
partamento di Ense- 
ñansa Aruba (DEA) 
ta informa cu su 
oficinanan ta sigui 
cera pa publico te cu 
proximo aviso. 

Durante e tempora- 
da aki por comunica 
cu Departamento 
di Enseñansa via 
email. Pa informa- 
cion of preguntanan 
general por manda 
un email na info@ 
ea.aw. Pa pregun- 
tanan relaciona cu 
Arubalening mes- 
ter manda un email 
na arubalening® 
ea.aw y pa pregun- 
tanan relaciona cu 
Landsexamen mes- 
ter manda un email 
na landsexamen® 
ea.aw. 


Pa informacion rela- 
ciona cu Enseñansa 
na Aruba por acudi 
tambe na nos web- 
site www.ea.aw 
como tambe na nos 


facebook page @EducationAruba. 
Departamento di Enseñansa ta 
spera di pronto por reanuda servi- 
cio for di su localidad nobo cu t’e 
John F. Kennedy Education Cen- 
ter situa na Stadionweg 37. 

Duronte fin di simon: 


liHiembronan di Aruba One Happy Island Lions Club 
ta yuda prepara paketenan p'esnan den necesidad 




#1 Online 

PARTICIPACIONIMPORTANTE 


En conexcion cu e situation actual di e Vims Covid-19 
nos di AWEMainta ta pidi cooperacion 
di nos clientenan, pa tuma contacto cu nos 
via nos e-mail nan; 

notida @ awemainta.com 
toko @ awemainta.com. 

Sales via sales@awemainta.com. 

Of via nos telefoon; 583-1400. 

Tambe nos ta pidi cooperacion pa por haci tur pago 

via Online Banking. 

Pago nan por wordo haci via nos cuenta bancario di 

CMB # 22982600. 

Danki pa e cooperacion di semper. 










E fin di siman, miembronan di Aruba One 
Happy Island Lions Club tabata na centro 
di distribucion di Fundacion Pa Nos Comu- 
nidad pa duna un man pa yuda prepara e 
paketenan pa famianan den necesidad. 
Un cantidad grandi di pakete a wordo pre- 
para cu productonan di prome necesidad 
pa despues por wordo entrega na famianan 
den necesidad. 

Aruba One Happy Island ta gradici Fun- 
dacion Pa Nos Comunidad p’e oportunidad 
brinda pa nan por traha hunto pa un bunita 
causa. 

Un danki na tur miembro y boluntario pa 
nan disponibilidad, ayudo y cooperacion. 
Un danki tambe na tur organisacion y in- 
stancia cu ta haciendo donacion y ta duna 
un man. 

E demanda ta grandi di esnan cu tin mester 
y nos club ta aplaudi e excelente coordina- 
cion y ehecucion di e trabao cu Fundacion 
Pa Nos Comunidad ta eherciendo. 

Un yamada na comunidad y na comercio, 
tur esnan cu tin e posibilidad pa haci un 
donacion of duna un man pa tuma contacto 
cu FPNC of cu nos organisacion Aruba One 
Happy Island Lions Club. Aruba Uni pa 
yuda esnan den e periodo dificil aki. 

Ex ProiTie Minister Nelson Oduber: 

"Educadon hunto cu turismo ta lo unko cu alnda nos a 
keda cu ne pa sali afor y pa un dla nos slgui progresa" 


“SEGUN nos constitucion cu mi ta 
corda: “het onderwijs is een aanhoudende 
zorg van de regering”. Tambe cu si bo tin 
tanto alumno bo por tin un scol y derecho 
riba subsidio. 

Nos desde hopi aña a conoce: 
Universidad di Aruba, SKOA, SMOA, 
SPCOA, International School y Gobierno 
tin su scolnan publico y di cual e ta paga 
su gastonan. 

E situacion aki a nace historicamente 
tempo cu religion tabata algo sagrado den 
nos comunidad y esnan cu no kier esaki 
Gobierno a percura pa scolnan publico pa 
nan por a bay. 

Mi meta di pone mi opinion personal riba 
papel ta, pasobra mi tambe ta preocupa 
cu tantisimo intrankilidad, discusion, 
demotivacion pa nos muchanan etc” 
asina Nel Oduber a cuminsa su articulo 
e biaha aki. 

SIMAR TA ODIA MEP: 

“Mi ta cuminsa bisa cu mayoria di nos - 
cu a haci bon uso di e educacion cu nos a 
haya - a cubri den tur sector funcionnan 
hopi importante danki na nos preparacion. 
P’ esaki nos ta hopi agradecido na 
nos mayornan, e educacion na scol y e 
educacion di e ambiente nos mes ta scoge 
cu nos ta anda aden den bario y riba caya. 
Nunca cu ami a guia un Gobiemo mi a 
mete politicamente cu nos enseñansa. 
Discusionnan cu por tabatin ta lo material, 
placa y mas placa y no contenido di 
enseñansa. 

Cu sindicato SIMAR ta odia MEP segun 
mi hasta ta historicamente, pasobra 
contra nos Gobiernonan so nan ta protesta 
pa tur cos y hasta welga pa mas y mas 
kiniki, pero nos a custumbra cu esaki 
caba y e cos aki a para bira a way of life 
di SIMAR pa cu MEP!” 

PRINCIPIO DI “NO WORK NO PAY”: 

“Mi a caba di lesa cu e aña escolar nobo 
lo ta 2 dia pa siman so lo tin les pa nos 
muchanan na scol. Segun mi e cos aki no 
por ta bon. 


Cu e muchanan tabata bay 5 dia pa siman 
mes e resultadonan den e ultimo añanan 
pa diferente motibo tabata laga masha 
hopi di desea. Mucho mucha ta cay afor 
y ta keda sin tin ni un pida papel. 

Cu duele na mi curason mi a lesa cu ni 
25% di nos muchanan tin ni sikiera un 
MAVO-diploma. E motibonan ta varios. 
Mi a lesa tambe cu 70% di nos muchanan 
tin mas cu 2 luna sin por haya les, pasobra 
nan no ta conecta digitalmente cu scol. Bo 
no por culpa ningun hende ni Gobierno 
p’esaki. T’e bendita Corona virus tin e 
situacion asina pa nos tur. 

Awor si bo sa cu 70% no ta conecta 
cu scol, ta kico lo pasa cu nan e resto 
di 3 dianan? E parti material ta con un 
educador cu tin casi 70 dia di vacacion 
pa aña escolar ta con awor e ta bay haya 
3 dia mas cu pago y di unda e principio 
“no work no pay” a keda?” 

MIEDO Y PREOCUPACION: 

“Segun mi e argumento di miedo ta un 
preocupacion pa ser afecta, pero e ta 
conta pa tur hende cu tin cu traha muy 
en particular dokternan, verpleegsternan, 
polisnan etc. Ta con lo cuminsa cu nan 
tambe si nan tambe kier traha 2 dia pa 
siman so? 

Mi tin comprension pa tur hende cu ta 
cuida curpa pa no ser contagia, pero no 
tin ningun Gobierno cu por duna bo e 
garantia aki. Ta abo mes mester tuma tur 
medida pa yuda bo mes. Ta abo ta cuida 
bo mes. Garantia pa bida no tin, pero 
pa holoshi si pa un par di luna! Mi ta 
papiando cu hopi hende cu ta preocupa 
pa futuro di nan yiunan y aki irespecto 
nan color politico. 

Nos tin e obligacion pa ban bati cabes 
hunto con si por sigui duna nos muchanan 
locual nan tin derecho riba dje cu ta un 
bon educacion. 

Un pais sin materia prima cu solamente 
posibilidad den turismo mester keda cuida 
su educacion cu t’e unico tool mas grandi 
pa bo por tin un futuro como mucha. 



BASTA PLEITA PA MAS KINIKI: 

Ami a lanta den un ambiente, unda lo 
material no tabata t’ey manera mester ta, 
pero dor di educacion, sacrificio propio 
mi a yega na cubri varios funcion den 
comunidad. 

Esaki mi ta desea tur nos muchanan, 
pa no kita a base di discusion continuo, 
stroba y demotiva nos muchanan pa por 
haya un bon educacion. 

Un preocupacion di curason pa contribui 
na conscientisacion di nos pueblo. 
Educacion hunto cu turismo ta lo unico 
cu ainda nos a keda cu ne pa sali afor 
y un dia lo por sigui progresa. 

Un bon siman y basta pleita pa mas 
“kiniki” y lubida di siña nos muchanan: 
aap, roos, zeep, schoen. etc. Man na obra 
pa nos tur. Nos no mag kita e oportunidad 
constitucional cu nos muchanan tin 
derecho riba dje cu ta un educacion 
adecuado. 

No stroba mi como mucha ni kita e 
oportunidad pa mi tambe busca moda di 
educa mi mes pa mañan ami tambe por 
subi e trapi di progreso den bida”, Nel 
Oduber, ex Prome Minister a finalisa su 
opinion personal, manera el a bisa. 

Monnento historico po Hospital 

Prome donor di plasma pa mvestigacion Arucovld 

Tin suficiente plasnna pa si bin un di dos ola na Aruba! 



Pa Hospital esaki tabata un dia bunita pa tin e 
prome donante cu ta duna plasma, asina 
drs. Zaheeb Choudhry, Nefrologo, a duna di 
conoce. 

Manera ta conoci, pashentnan cu tabata infec- 
ta cu COVID-19 y a recupera, awor tin anti- 
cuerpo cu lo por sirbi pa cura pashentnan cu 
wordo contagia cu COVID-19 y wordo interna 
na Hospital. Ta importante pa remarca cu es- 
aki ta un investigacion na Aruba cual na otro 
parti di mundo ta 

dunando bon resultado. Internacionalmente a 
trata 50 pashent caba cu plasma cu a ser 
contagia cu COVID-19 y tur a recupera. 


Dr. Horacio E. Oduber Hospital orguyosamente a duna di conoce cu a 
cuminsa cu e prome donante di plasma, kende tabata infecta cu CO- 
VID-19, p’e investigacion di Arucovid. E prome donante di plasma ta 
Jeroen van Geest, kende ta traha na Respaldo. Na momento cu el a 
haya sa cu Hospital lo cuminsa cu un investigacion y e ta bin na re- 
marca, mesora el a aplica. 

‘Mi no a pensa esaki dos biaha, pasobra no tin ningun desbentaha den 
participa y duna plasma como ex-pashent di coronavirus sino mas bien mi 
ta haya cu ta mi deber pa haci esaki”, asina sr. van Geest a duna di conoce. 



Te cu awor mas o menos 10 persona na Aruba 
cu tabata infecta cu COVID-19 a aplica 
pa duna plasma. Ta importante pa menciona 
cu tin preferencia pa hende hoben y sin 
enfermedad, pues hende cu ta fit. 

“Tin suficiente plasma den stock awor pa trata 
pashentnan cu wordo interna na Hospital, si 
Aruba conoce un di dos ola di COVID-19,” asi- 
na drs. Choudhry a duna di conoce. 

For di e prome donante sr. Jeroen van Geest a 
saca 800ml y cu esaki lo por trata te cu 4 pash- 
ent cu ne. Jeroen van Geest a duna di conoce 
cu su experencia cu e virus tabata uno suave, 
compara cu otro hende. Pa 3 dia e tabata sinti’e 
hopi malo, dolor di cabes y keintura, pero no a 
haya e otro sintomanan manera tosamento y 
problema respiratorio. 

Jeroen van Geest a tuma e oportunidad pa 
gradici e team di Respaldo completo y 
specialmente tur cu a traha hopi duro riba piso, 
esta nursenan y huishoudelijk dienst. 

Hunto nan a cera cabes ora a haya nan mes 
confronta cu e crisis na Respaldo. E ta orguyo- 
so con nan a handle e situacion, contene e virus 
na Respaldo y alabes ta contento cu tur cliente 
y empleado a recupera. Drs. Choudhry tambe 
a gradici su team cu ta traha hopi duro y ta 
haci esaki cu curason. Nan t’aki p’e hendenan 
di Aruba y lo sigui bay dilanti cu un solo meta 
cual ta combati e virus. 

A.T.A. a presenta y ta continua cu serie di 'webinar' informativo 



DURANTE e simannan tras di lomba, Oficina di Tur- 
ismo (A.T.A.) a bin ta presenta un serie di webinar cu 
ta inclui contenido informativo relaciona cu diferente 
topico pa socio y comunidad completo. 

Pa medio di e webinar nan a duna ‘updates’ riba varios 
topico y desaroyonan relevante, manera entre otro e 
presentacion di un plan di recuperacion titula ‘Tour- 
ism Recovery Marketing Plan’ (TRMP) cu A.T.A. ta de- 
saroyando den colaboracion cu socionan clave, manera 
AAA, AHATA y ATSA. 

Aunke no por predica e futuro y e efectonan cu e pan- 
demia aki lo tin riba nos isla y tampoco mundo comple- 
to, ta crucial pa reconstrui e marca Aruba y sigura pa 
stimula demanda pa un biaha mas por atrae bishitan- 
tenan di balor halto. 

Como tal, e plan ta representa un vision optimista di 
locual por logra cu reapertura di e fronteranan, pero 
tambe otro posibel scenario. Den otro webinarnan 
A.T.A. a enfoca riba e mercadonan di Norte America, 
Latino America y Europa. 

Diabierna ultimo a presenta un webinar den colabora- 
cion cu AAA relaciona cu e desaroyonan tumando lugar 
referente aerlineanan y nos Aeropuerto. 

Ta importante pa remarca cu A.T.A. su oficinanan den 
exterior tambe ta presentando diferente webinar infor- 
mativo na, entre otro, agencianan di biahe como tambe 
tour operadornan p’asina informa nan di tur e desar- 
oyonan tumando lugar riba nos isla. E webinarnan aki 
A.T.A. ta mira como oportunidad tambe pa keda conec- 
ta cu socionan na nivel internacional. 


Tur e webinarnan presenta a wordo bon ricibi na unda 
cu a conta cu un participacion di entre 125 te cu 300 
participante. A.T.A. kier a haci uzo di e oportunidad 
aki pa gradici cada un di e participantenan cu a sigui e 
diferente webinarnan y ta extende un palabra di danki 
pa tur e bon comentarionan. 

A.T.A. tambe a presenta algun webinar educativo ca- 
minda e enfoke ta mas ainda riba guia y instrui empre- 
sarionan local p’asina nan por haci bon uzo di e tempo 
aki pa mehora e calidad di servicio y productonan cu 
nan ta ofrece. 

E webinarnan educativo aki ta inclui, entre otro, un 
serie di videonan educativo cu a wordo presenta cu ta 
splica empresarionan local con pa haci nan compania 
mas visibel dor di verifica nan compania riba Google 
Search y Google Maps. 

Den transcurso di e simannan nos dilanti, A.T.A. lo 
presenta mas di e videonan educativo aki como tambe 
cursonan educativo. 

Pa medio di e webinarnan informativo aki, A.T.A. ta 
trata na informa y alabes stimula empresarionan lo- 
cal y e comunidad di Aruba henter pa haci bon uzo di e 
tempo aki pa mehora e calidad di producto y servicio- 
nan cu ta wordo brinda na nos bishitantenan. 

Alabes e ta permiti Aruba keda conecta cu su socionan 
internacional. Pa mas informacion tocante webinarnan 
dirigi na nos socionan local, bishita A.T.A. su pagina di 
Facebook Oficina di Turismo na https://www.facebook. 
com/oficinaditurismo/ 

Gamnna IT Solutions a habri oficina nobo na Curacao 


Gamma IT Solutions, e 
compania desaroyador 
di software mas grandi 
den Caribe, ta habri su 
oficina na Curacao 



Software Dévelopment 
Pro|ect Management 
IT Cofisultancy 






SoflwOT Diwlopmwrt 
rrCpfHuihncy 



sf Ta duna sosten, guia y conseho 
y Duna guia con pa maneha piaca 
y Ta intermedia pa comestibei 
y Ta intermedia cu utiiidadnan 


Gamma IT Solutions, cu mas di 30 aña riba 
mercado na Aruba, t’e desaroyador di e pro- 
gramanan Payroll Pro HRM, RxPro y RADEX 
BCMS. Payroll Pro HRM t’ e pakete di software 
y HR mas usa den Caribe. RxPro t’e software 
completo pa boticanan y RADEX BCMS t’e 
sistema di control y maneho di frontera. 

Gamma IT Solutions tin cliente cu ta usa e 
programanan aki na Curacao, Aruba, Bonaire, 
Sint Maarten, Saba, Sint Eustatius y Surina- 
me entre otro. 

Cu e proposito di por sirbi su clientenan di un 
manera mas eficiente, Gamma IT Solutions 
a habri un oficina nobo na Curacao, unda cu 
e compania lo ofrece support local y personal 
sumamente capacita pa tur cliente na Curacao. 
Ademas, Gamma IT Solutions lo ta presente 
regularmente na Bonaire tambe. Di e manera 
aki Gamma IT Solutions kier brinda un servi- 
cio eficiente y di calidad na tur cliente di Cura- 
cao y Bonaire. 

Gamma IT Solutions ta conta cu dos consul- 
tants cu ta brinda servicio na Curacao y Bo- 
naire, esaki ta mr. Brachelo Regina y mr. Eelco 
van der Veen. 

Full e team di Gamma IT Solutions ta suma- 
mente contento di por a hahri su portanan na 
Curacao y ta exita pa por colabora di un mane- 
ra positivo den e comunidad. 

Pa mas informacion tocante e servicionan di 
Gamma por tuma contact na +297 583-7989, 
+599 9-738-7067 of na +599 717-6067. 

Tambe por tuma contact via email na 
info@gamma-itsolutions.com y por bishita e 
website www. gamma-itsolutions.com 


Mas informacion: 

www.das.aw 

Motibo pakico studia na UA na Aruba mes; bentaha so tin 



Uniuçrsitv of Aruba 


REGI5TRATI0N 15 
OPEN 

APPLYTODAY 


Re^ster ab wuuw.ua.aw 

Home of Young Evolving Professionals 


DICON studia na Universidad di Aruba? Bo tabata sa cu 
nos ta duna informacion tocante nos programa riba nos pa- 
gina di Facebook y Instagram? Bo tabata sa cu bo por in- 
scribi riba nos website? Bo tabata sa cu bo por ‘speed date’ 
y ricibi mas informacion di Universidad di Aruba na un 
manera mas personal? 

Si bo ta duda ainda, laga nos comparti cu bo cinco punto di 
importancia pa bo pensa pa studia na Aruba mes! 

Nos por menciona hopi rason pa studia na Aruba y na Uni- 
verisidad di Aruba, pero p’e biaha aki nos kier enfoca riba 
5 punto. 

Universidad di Aruba ta enfoca hopi riba e 4 puntonan aki, 
pasobra esey ta nos meta pa nos studiantenan: 

Excelencia academico: Universidad di Aruba ta ofrece un 
programa academico bon diseña. E bienestar y exito di nos 
studiantenan ta hopi importante, pesey nos ta hinca hopi 
tempo den e programanan cu nos ta ofrece. Universidad di 
Aruba ta traha cu e meta pa saca e mihor den cada studi- 
ante, pusha nan pa descubri nan potential y habilidadnan, 
cu nan mes no ta consciente cu nan tin. Asina nos ta contri- 
bui na un experiencia educacional pa bida largo. 

Guia personal y les interactivo: Universidad di Aruba ta 
basta limita pa loke t’e cantidad di studiante cu ta atende 
den comparacion cu Universidadnan afo. 


Esaki ta trece cu ne cu e klasnan ta hopi chikito y e aten- 
cion cu nos docentenan ta duna na nos studiantenan ta casi 
riba nivel individual. Nos meta ta pa yuda cada studiante 
pa yega na nan meta y haci uzo di nan maximo pontencial. 
Futuro lidernan: Actualmente Universidad di Aruba tin un 
poco mas cu 700 studiante, poco poco, pero sigur nos ta cre- 
ciendo den cantidad di studiante. E studiantenan di Uni- 
versidad di Aruba ta desaroya nan mes pa bira futuro lider 
di nos dushi Aruba mañan. 

Oportunidad Internacional: No pasobra bo ta studia na 
Aruba ta niñca cu bo lo no por haya experiencia internacio- 
nal! 

Universidad di Aruba ta ofrece hopi oportunidad na su stu- 
diantenan den e programa di intercambio internacional. No 
solamente nan por asisti na intercambio educacional den 
Europa y Merca, nan por tambe haci nan pasantia den ex- 
terior. 

Esaki t’e 4 puntonan cu Universidad di Aruba kier enfoca 
riba nan n’e momentonan aki, pero ainda tin hopi otro mo- 
tibo pa studia aki mes. 

Pa tur bo informacion tocante e diferente estudionan, nos 
ta invita bo pa subi nos website ua.aw y inscribi y lesa to- 
cante nos Unversidad. Nos ta wardabo! 

Problema di placa entre bisiña a escala 



TABATA despues di 2’or di atardi cu Polis a wordo 
manda pa un adres na Paradera 99D pa un bringa- 
mento. Polis a bin y ta scucha e storia unda entre e 2 
bisiñanan aparentemente tabatin un trabou haci, y un 
ta reclama cu no a paga, mientras e otro ta laga sa cu 
si a paga te cu e tin e recibonan. 

Aki e Polisnan a scucha version di un bisiña pa despues 
bay scucha e otro bisiña. Mientrastanto cu Polis tabata 
bezig, e otro bisiña a cuminsa altera y a drenta te den 
cura di e otro bisiña. 

Naturalmente esaki no a cay den bon tera y doño di e 
percela a bay riba esun cu a drenta su cura pa bay at- 
ende di biaha cu ne. Emocionnan a bay halto y a pone 
e Polisnan actua rapido pa no start un otro pelea nan 
dilanti. 

Mientras uno a wordo saca for di e cura, e persona di 
percela 99E a wordo deteni pa Polis. Asina bo ta wak 
cu trabou di Polis no ta uno facil y nan tarea ta varia 
den diferente aspecto. 

Pa motibo desconoci Polis no a warda dog-catcher yega, 
pero nan mes a hinca e detenido den auto di patruya y 
a bay cu ne. Spera cu e problema lo wordo resolvi na un 
manera bon entre dos bisiñanan, pasobra con bay bin, 
ta banda di otro nan lo mester keda biba cu otro. 

Dama chauffeur a perde control baha caminda 
y a bay dal contra un cura di hero y piedra 






DIADOMINGO algun minuut prome cu Toke di 
Keda cuminsa, a sosode un accidente cu hopi daño ma- 
terial riba e caminda di Catiri net den e conocido bocht 
skerpi. Mesora a manda Polis y ambulance cu urgencia 
n’e sitio. 

Na yegada Polis a bin topa cu un Nissan Cube totalloss 
y un cura di transha cu hero hopi kibra. N’e sitio nan a 
bin compronde cu e chauffeur di e Nissan Cube pa un 
of otro motibo a perde control, el a baha caminda bay 
dal contra e cura di hero y transha kibrando esaki. 

E impacto tabata hopi fuerte cu e auto a keda totalloss. 
E dama chauffeur no tabata mustra herida, pero pa tur 
seguridad despues cu personal di ambulance a trata e 
dama n’e sitio a dicidi di transport’e pa hospital. 

Auto a dal un cicilista riba 
caminda principal na Pos Chikito, 

e ciclista a keda levemente herida 













DIALUNA algo prome cu 7’or y 45 di mainta, riba e 
caminda principal di Pos Chikito, na altura di Isla di 
Oro a sosode un accidente. Un auto a dal un ciclista y 
e ciclista a keda herida. 

Na yegada di Polis a bin topa cu e ciclista, kende 
tabata levemente herida. Tambe n’e sitio nan a bin 
compronde cu e chauffeur di e Toyota Yaris blanco no 
a duna e ciclista preferencia y a sali su dilanti. Per- 
sonal di ambulance a trata e ciciclista n’e sitio mes. 

Participacion 


HfrMster Xnoura Hoduro d haci apdDCwn fucfte na comcrcn po no uu e nnornento A cnsis corno opoftunidad pa aurnenU pn)snai_ 


T^AWEMainta fe 


lOCAL POUTCA SUCESO OEPOfTE MTERNAOONAL Q 



LOCAL 

Aruba La conocc su di 4 caso di 
Coronavirus 


[COVID-19] 


l7/03.^2t2C 

On r«to paM nos promc Himter rnr Cvtlyn We««r>Cfan «truxM 
(u Arvb* a roooo* ui d 4 cato d ptshimt (orrirTTu coroga cu 
CoromwiA 


Coronavirus 

- UPDATES 




Página Bande. 



Inicio 

Infomiación 

Fotos 

Corant 

Opiniones 

Videos 

Sign Up 

Publicaciones 

Eventos 

Servicios 

Videos en vivo 

Tienda 

Notas 


ifcTegustax Siguiendo ▼ /^Compartir 

^ Me gusta Comentar Compartir ▼ 


Comentar como AWEMainta 


© O @ 0 


AWEMainta 

PuWicado por Ysa Morales I?1 16 de marzo a las 22:35 Q 

Respaldo Ta Keda Brinda Sosten Y Servicio Na Su Clientenan Tumando Na 
Cuenta Restriccionnan Di Gobierno Te Cu 31 Di Maart 2020 
https://wvw.awemainta.com/?p=98210 


[COVlD-19] 

Coronavirus 

- UPDATES 


683 

Personas alcanzadas 
^ Me gusta 


Interacciones 
(^D Comentar 


^ Compartir ^ ▼ 


A13.591 personas les gusta esto 
13.775 personas siguen esto 

Información 
5331400 

0 Enviar mensaje 
fittp:/Avww.awe.. 

Q Periódico ■ Medio de comunicación/noticias 
Sugenr cambios 

^ Transparencia de la página Ver más 

Facebook muestra información para que entiendas mejor 
la rinaridad de una páglna ConsuHa qué acciones 
reaSzaron las peisonas que la administran y publican 


\a Se creó la página el 8 de octubre de 2009 
Páginas que le gustan a esta página > 

Benny Sevinger 


TUMANDO masha na serio e caso di COVID-19 
(Coronavirus) na Aruba y sigui cu recomenda- 
cionnan di Gobierno, gerencia di AWEMainta 
ta ofrece tur esnan cu kier sigui noticia, pa reg- 
istra pa recibi tur dia, sin mester di sali for di 
nan cas AWEMainta, GRATIS. Y asina ta keda 
altanto di loke ta pasa na Aruba y rond mundo. 

Ta pesey AWEMainta como e prome corant dig- 
ital tin e circulacion mas grandi. Bisando esaki, 
nifica cu tur esnan cu ta desea di pone nan ad- 
vertencia den AWEMainta, nan ta mas cu bon 
bini. Nos tin tarifanan masha economico, pa 
yudabo cu bo benta. 


Banda di e corant digital, tur hende por sigui e 
noticianan di AWEMainta riba nan website y 
tambe via nan facebook. 

Djies type www.awemainta.com 

Tur hende cu ta desea pa manda nan noticia 
y/of nan advertencia, por haci esaki mandando 
esaki na noticia@awemainta.com . 

Y asina lo yudabo keda den contacto cu tur per- 
sona cu abo ta desea. 

Laga AWEMainta t’e vehiculo di bo contac- 
tonan. 

Danki p’e confianza 
Gerencia di AWEMainta 


Aruba's 



Online NewlraB^ 


















































18 


AWEMainta 


Diamars, 19 Mei 2020 


SPo - ^^ 

"Señor ta mi wardador, mi'n tin falta di nada 
Den cunucu di yerba berde e ta pone mi sosega. 
E ta hiba mi na awat rankil, 

Pa mi bolbe hañaf orsa". 

Salmo: 23 


Nos ta anuncia fayecimento di: 



Albertina Pieternella Becker-Jacobs 

*14-09-1932 - +16-05-2020 
Acto di entiero lo wordo anuncia despues. 


Ai^ra 

-o<^ 

Gratitud ta yuda nos persevera y ta permiti nos recorda 
ken nos ta den nomber di Hesus. 

Awe nos kier bisa DANKI na tur cu a duna nos un palabra 
di alimento spiritual, un mensahe, flor, krans, yamada 
telefonico, carchi, telegram of mensahe di condolencia 
via medionan social of e-mail, y na tur otro cu na 
cualkier manera of otro a mustra nan atencion na bida, 
fayecimento y entiero na nos difunto stima: 



ANGELICA MARIA THIEL- MADURO, 

miho conoci como Lica, Chichi, Mami, Machi, Machi 
Lica,Tanta Lica yTanchi Lica, Dina y Pepe Lica. 

*8MEI 1927-t9MEI2020 

Su casa, yiunan, nieto(a)nan y bisanieto(a)nan kier bisa 
danki special na: 

su rumannan, swa y cuñanan, sobrino(a)nan,tur famia, 
amigo- y conocirnan, primo(a)nan, com(p)ernan, ihanan, 
bon bisiñanan, 

compañeronan di Grupo di oracion San HudasTadeo 
Dakota, grupo di oracion Hesus Misericordioso Santa 
Cruz, grupo di oracion Niño Hesus de Praga Santa Cruz, 
grupo di oracion Birgen Milagrosa, dokter John Croes, 
dokter Ali Garcia, Centro di Memoria, Minister President 
señora Evelyn Wever- Croes, Minister Marisol Lopez- 
Tromp, DVG, Crisisteam,Task Force, Labco, DOW, 
personal di Ambulance y di brandweer, Wit Gele Kruis, 
Nursability, ayudantenan Sandra, Lisi, Maria y Angie 
Rojas, Exotic Rental, Decoration Center, Andre Geerman 
y su team, Sulaika Croes y famia, Randall Croes,, Susan 
Ras, Maria Dubero, GQ Wu, Jossy y Sofie Semeleer y 
famia, Pastoor Joseph Pelc, Pastoor Daniel Spzila, Ceasar 
y Judith Tromp, Wino Lopez, Gibi Lopez, Swinda Janga y 
famia, sra. Izaira di Party express, Mani Lopez, Vivian 
Maduro, Edwin (Twin) Maduro, Elsa's Flowershop, Botica 
Santa Cruz y Aurora Funeral Home pa e excelente 
servicio. 

Santo Sacrificio di misa lo tuma lugar na Misa Birgen di 
Fatima Dakota riba: dialuna 18 mei pa S.OOp.m, diamars 
19 mei 8.00 a.m. y diaranson 20 mei 8.00 a.m. tanto den 
misa, como riba Facebook page di Misa Birgen di Fatima. 


Coral Princess pa largo plazo na Cdrsou 



WILLEMSTAD - Barconan crucero actualmente ta buscando puertonan 
sigur y cu e facilidadnan necesario pa drumi mientrastanto cu e sector 
crucero ta en espera p’e mercadonan ta funciona atrobe. 

Diferente compania y departamentonan di Gobiérno a planea hunto 
pa por brinda e servicio aki na liñanan crucero p’asina crea actividad 
económico den nos puerto. 

Curaçao Ports Authority (CPA) a aserca Gobiérno di Córsou pa permiti 
barconan crucero para den nos hafnan pa largo plazo cu solamente un 
cantida limitá di tripulante na bordo. 

Instancianan di Gobiérno tanto MEO, GMN, WRP y AZ a duna nan 
cooperacion completo pa por haci esaki un realidad. 

RDK tambe a ofrecé nan disponibilidad pa barconan por mara na nan 
localidadnan maritimo. 

E cooperacion di tur e compania y instansianan di Gobiérno hunto a re- 
sultá cu e promé barco crucero Coral Princess di e liña crucero Princess 
Cruises a scoge Córsou como destinacion pa mara pa largo plazo. Coral 
Princess a mara na Mega Pier Jackie Voges diasabra 16 di mei ultimo.. 
Tin un tripulacion minimo di 192 persona a bordo di cual niun por desem- 
barcá. 

Tur persona mester keda 14 dia a bordo den cuarentena y despues di e 
14 dianan aki tur lo ser di tést dor di funcionarionan di Departamento di 
Salud. 

Na momento cu tur tést sali negativo lo permiti (parti di) e tripulacion 
desembarcá pa repatriá si esaki ta necesario. 

Mescos cu otro puertonan di importancia den region, Haf di Córsou tam- 
be ta asisti e barconan crucero den cuadro di e bon relacion entre Córsou 
y e companianan crucero, cual alabes ta crea e oportunidad di trabou riba 
diferente área pa operadornan local den haf durante e temporada diñcil 
aki. 

(Riba e pórtrét yegada di e crucero Coral Princess.). 

^^ 

"Çeut&uU “^ome & 

The Lord is my shepherd, I shall not want. 

In verdant pastures he gives me repose; 

Beside restful waters he leads me; he refreshes my soul 
He guides me in right paths for his name's sake 
Even though I walk in the dark valley I fear no evil; 
Foryou are at my side with your rod and your staff 
That give me courage. 

Psalm 23 

With our deepest sadness we would like to announce 
the passing away of our beloved daughter & sister: 



Viola Victoria Marina Nedd 

Better known as"Vee" 

^28-01-1956-116-05-2020 

Date and place of burial will be announced later. 


At^ra 

^^ 

Habri portanan santu pa mi, 
mi ke drenta y alabá Señor. 

Ata e porta di Señor aki, 
tur e fielnan ta pasa den dje. 

Mi t'alabá bo pasobra B'a skucha mi, 
pasobra B'a manda mi salbashon. 
Salmo 118:19-20-21 

Cu dolor na nos curason, 
nos ta anuncia fayecimento di nos ser stima: 



Juan Francisco Dirksz 

Extaxi 121 

*21-08-1939-t28-04-2020 

Na nomber di su: 

Yiunan: 

Eddy y Mercedes Dirksz y famia 
Oneida y Robert Thijsen y famia 
Diana Dirkszy yiu 
Paula Nahr. 

Nieto(a)nan: 

Anthony, Alexis, Samantha, Billy y Jasper 
Ex casa: 

AmparoTorres 

Rumannan: 

tCarmen Dubero-Dirksz 
tPedro Dirksz 
Ex coleganan taxista 

Demas famia: Dirksz,Thijsen,Torres, Nahr, Dubero, 
Geerman, Franken, Kelly y Yarzagaray 

En connecion cu Covid-19 entiero lo tuma lugar den 
seno familiar. 

Por manda nota di condolencia via mail na: 

dianadirksz@gmail.com 

Masha danki pa bo(so) comprencion 


Pro-Catedral San Francisco di Asis 



Pastoor Stanislaw ta desea di informa nos 
rumanan cu después di 2 luna cu nos a stop 
di celebra Misa pa nos pueblo, nos lo habri 
porta di Misa bek pa nos fielnan diamars 
19 di mei. Nos ta invita nos rumannan pa 
asisti na Santa Misa diamars 7’or di anochi. 
Orarionan di Misa a wordo adapta p’asina 
nos tin suficiente tempo pa por desinfecta 
nos Misa después di cada celebración. 

E orarionan nobo ta lo siguiente: 
Diadomingo nos tin 5 Misa (un adicional): 
7:00A.M. - 9:00 A.M.- 11:00 A.M-5:00 
P.M. y 7:00 P.M. Dialuna: 8:45 A.M. (esaki 
a keda mes un cos). 


Diamars te cu diabierna: 7:00 P.M. 

Diasabra nos tin 2 Misa (un adicional) 5:00 
P.M. y 7:00 P.M. Santa Misa na Madiki 
ta cancela te cu próximo aviso. Lugarnan 
den Misa ta limita y lugar di sinta lo 
wordo asigna pa Usher. Teniendo cuenta 
cu e distancia social di 1.5 meter, nos por 
acomoda solamente 130 hende den Misa. 
Asina cu nos yega e cantidad máximo aki, 
cu duele di nos curason nos no por admiti 
mas hende den Misa. 

Nos tambe tin cu tene nos na protocol 
di gobierno cu ta e.o distancia social y 
hygiena. Nos tin handsanitizer na entrada 
di Misa, pa tur nos fielnan. Nos ta desea 
di informa rumannan cu nos lo haci uso 
solamente di entrada principal pa tur esnan 
cu ta desea di asista na Santa Misa. 

Nos NO lo tin awa bendita na entrada, nos 
NO lo duna pas y Santa comunión lo wordo 
duna den man. Nos ta informa di awor cu 
tur esnan cu ta sinti malo pa porfabor keda 
cas. Tur intención di Misa mester wordo 
entrega no mas laat cu 15 minuut prome cu 
Misa cuminsa na pastorie. 

Tambe nos ta desea di informa nos 
rumannan cu nos lo cuminsa tuma 
inscripción pa bautismo cu lo tuma lugar 
dfa 28 di juni (lugar pa bautismo tambe 
ta limita). Tur procedura nos lo splica 
rumannan prome cu Santa Misa y nos ta 
pide desde awor compresión y cooperación 
pa cu esaki. 


C(/ dolor na nos curason pero conforméicupdmitad dl Papa 
y agradecldo pa tur locual nos angellta a nlfica pa nos, 



Su mama: 

Irene Angelyne Croes 

5u daddy: 

Eddy Flanegin 

Su ruman: 

Eduard Johendrik Reginald 

Su wela y welo: 

Mechy y Hendrik Croes 

Su tanta y omonan: 

Evelyn y Kenneth Wever 
Eduardo Croes t 

5u prima- y primonan: 

Brian, Christine, Kevin, 
Brandon, y Claudine 

Mane su welo: 

Johannes Flanegin 



Su tata: 

Arthur Angelo Almary 

Su ruman: ^ 

Cain Arthur 

Su wela: 4 

Elsa Kock 

Su welo: 

Franky Almary t 

Su tantanan y omo: 

Joanne Almary 
Raymond Almary 
Joally Almary 
Eva Marquez 

Su primonan: 

Oeiven y Jayden Quintero 




y demas famia Croes, Flanegin, Garrido, Almary, Kock, Marquez, Wever, de Cuba, Lopez, Laclé, Vrolijk, 

ta anuncia fayecimento di 

Angelina Anna-Fransisca Almary 

* 8 Jull 2008 - 1S mel 20201 

Cradicimento special ta bai na tur mediconan, enfermeranan, fysiotherapistanan y tur otro cu a conoce, stime y yude den su 
lucha cu Cystic Fibrosis, incluyendo su maestra- y maestronan di skol, tur su amigita- y amigitonan 
di Maria School, Yoga, Funchi Kamp, Santanero Horde, veld di baseball y softbali, Imelda Kleuterschool, Rev. Fr. juancho, 

y tur otro personanan cu a stime. 

En conneccion cu e situacion actual despedida ta tuma lugar den seno familiar. 

X Por expresa condolencia via email: condolencesforangelinacf@gmail.com 

Angelina, sosega dushi den brasa di Papa Dios ^ 

Mainta 


E unico corant GRATIS 


Abona awo 

Manda un e-mail na: 
Noticiaiiawemainta.com 
ij sKirbi e palabranan: “Ami Kier Abona” 



LIKe nos riba facebooK 

Keda “up to date” g liKe nos riba facebopKr^' 
www.facebooK.com/awemaiptar" 




Subl riba nos webslte 


www.awemainta.com 


AWEMainta completamente 

DIGITAL 



















